الملك الناصر صلاح الدين يوسف إبن أيوب إبن شادى إبن مروان ( إتولد سنه 1137 فى تكريت، العراق - إتوفى 4 مارس سنه 1193 فى دمشق ) ، قضى على الفاطميين و مذهبهم الشيعى فى مصر و اسس الدوله الأيوبيه فى مصر و بقى سلطان مصر و الشام. قائد كردي مسلم كبير من العصور الوسطى نال احترام الشرق و الغرب ، من اصل كردى ، ومحارب فذ، حارب الصليبيين و انتصر عليهم فى معركه ضخمه اتعرفت بإسم معركة حطين و قدر يرجع القدس للمسلمين بعد ما فضلت 90 سنه فى إيد الصليبيين، بعد ما وحد مصر والشام عشان يحاصر الصليبيين ويعمل جيش قوي يمنع بيه غارات الفرنج على مصر والشام والمنطقه العربيه. عاش صلاح الدين عشر سنين فى دمشق فى بلاط نور الدين محمود و اشترك مع عمه اسد الدين شيركوه فى حملات بعتها نور الدين محمود على مصر فى عهد الخليفه العاضد الفاطمى الل صلاح الدينى بقى وزيره بعد وفاة عمه . بعد صلاح الدين ما قوى مركزه فى مصر شال اسم الخليفه العاضد من خطبة الجمعه و قضى على الخلافه الفاطميه و المذهب الشيعى فى مصر سنه 1171 و اعلن استقلاله بعد وفاة نور الدين محمود سنه 1174 و نصب نفسه سلطان عل مصر و ضم دمشق و حمص و حماه و حلب.